Številka:06182-758/2024-12

Datum: 23. 12. 2024

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Jata emona d.o.o., Agrokombinatska 84, 1000 Ljubljana

**Naprava / lokacija:** Obdelava in predelava zgolj rastlinskih surovin, z namenom proizvodnje krmil s proizvodno zmogljivostjo 600 ton končnih izdelkov na dan na lokaciji Kavčičeva ulica 72, 1000 Ljubljana

**Datum pregleda:** 8. 4. 2024

**Okoljevarstveno dovoljenje (OVD) številka:** 35407-14/2016-14 z dne 1. 2. 2017

**Usklajenost z OVD:** DA

V okviru inšpekcijskega pregleda naprave v zvezi z izpolnjevanjem določb pridobljenega OVD, ki so bile predmet nadzora na kraju naprave, so bile ugotovljene nepravilnosti in kršitve zakonsko določenih predpisov, ki so bili predmet inšpekcijskega nadzora ter kršitve določil veljavnega OVD. Zavezancu je bila izdana ureditvena odločba s področja emisij snovi v zrak iz naprave na lokaciji Kavčičeva ulica 72, 1000 Ljubljana. Zavezanec je ukrepe iz predmetne odločbe že izpolnil.

V zvezi z emisijami snovi v zrak je bilo ugotovljeno, da zavezanec izvaja ukrepe za zmanjševanje emisije snovi v zrak kot je to navedeno v OVD, da emisije snovi v zrak predstavljajo sistemi odpraševanja tehnoloških enot (strojev) in opreme za skladiščenje, mletje in mešanje surovin ter sistem hlajenja in sušenja peletov, da se emisije snovi v zrak odvajajo iz naprave le preko definiranih izpustov, da nastaja tudi razpršena emisija celotnega prahu v zrak iz naprave, da ima zavezanec izdelane poslovnike za posamezen definiran izpust iz naprave, da se vodijo tudi obratovalni dnevniki v obliki vezane knjige z oštevilčenimi stranmi, da se na posameznem izpusti izvaja stalen nadzor in se zagotavlja, da mejne vrednosti na izpustih niso presežene, da zavezanec zagotavlja izvajanje obratovalnega monitoringa emisij snovi v zrak s strani pooblaščene organizacije za vsak definirani izpust iz naprave z najmanj tremi posameznimi polurnimi meritvami v času, ko je vir onesnaževanja v obratovalnem stanju največjega obremenjevanja okolja, vsako tretje leto, da merjene mejne vrednosti na nobenem definiranem izpustu niso presežene glede na veljavni OVD, da so na vseh izpustih nameščene čistilne naprave, ki se redno čistijo, odpadek pa oddaja pooblaščencu in da se na ministrstvo posredujejo vsa zahtevana poročila.

Zavezanec ima eno klima napravo, ki vsebuje hladivo v količini nad 3 kg OŠS ali nad 5 t ekv. CO2 FTP. Naprava se uporablja za hlajenje zraka pri procesu peletiranja. Naprava je prijavljena na ministrstvo. Kontrola tesnosti ali preverjanje uhajanja se izvaja preko pooblaščencev oziroma vzdrževalcev, ki imajo potrdilo ministrstva. Vodi se evidenca o opremi, ki se redno izpolnjuje s strani pooblaščenca.

V zvezi z emisijami snovi v vode je bilo ugotovljeno, da pri zavezancu nastajajo komunalne in industrijske odpadne vode, ki se štejejo za komunalne odpadne vode ter da zavezancu ni potrebno izvajati obratovalnega monitoringa emisije snovi in toplote na iztoku industrijske vode iz naprave.

V zvezi z ravnanjem z odpadki je bilo ugotovljeno, da zavezanec ločeno zbira vse odpadke, da so odpadki ustrezno označeni, da je izdelan Načrt gospodarjenja z odpadki, da se vodijo evidence glede na vrsto in količino odpadkov in da zavezanec na ministrstvo posreduje vsa zahtevana poročila.

V zvezi z emisijami hrupa v okolje je bilo ugotovljeno, da zavezanec izvaja obratovalni monitoring hrupa preko pooblaščenca vsako tretje koledarsko leto. Iz zadnjega poročila o obratovalnem monitoringu hrupa je razvidno, da so vse merjene in izračunane vrednosti kazalcev hrupa pod zakonsko določenimi vrednostmi, da so bile meritve izvedene v stanju največje zmogljivosti obratovanja in da se na ministrstvo posredujejo vsa zahtevana poročila.

V zvezi s skladiščenjem nevarnih tekočin v nepremičnih rezervoarjih je bilo ugotovljeno, da zavezanec na lokaciji nima rezervoarjev, ki bi bili večji od 10 m3.

**Zaključki / naslednje aktivnosti:** Naslednji redni inšpekcijski pregled na terenu bo opravljen v okviru letnega plana. Naslednji izredni inšpekcijski pregled bo opravljen po potrebi.